En nordjysk pilot fra flyvebasen Air Transport Wing Aalborg i Vadum spottede for nyligt en båd med cirka 85 migranter Middelhavet på sin tur omkring Middelhavet. Det skriver Forsvaret på deres hjemmeside. Piloten informerede den italienske kystvagt, som overtog opgaven og fik eskorteret båden sikkert i land. Piloten fløj i sit Challengerfly, der er en del af det danske bidrag til overvågningen af EU's ydre grænser. Flyet indgår som en del af det danske bidrag i samarbejdet med Det Europæiske Agentur for Grænse- og Kystbevogtning, også kendt som Frontex. Agenturet har til opgave at forvalte EU's ydre grænser og yder bistand til EU-lande, der står over for et alvorligt migrationspres.

Referat:
En pilot fra den nordjyske flyvebase nær Aalborg spottede tidligere i dag en båd fyldt med migranter i Middelhavet, der efterfølgende blev hjulpet i land.